საქართველოს საპარლამენტო არჩევნები 2004

საქართველოს საკანონმდებლო ორგანოს არჩევნები (2004) — საქართველოს პარლამენტის ხელახალი არჩევნები, რომელიც ჩატარდა 2004 წლის 28 მარტს. ამ არჩევნებს წინ უძღოდა ვარდების რევოლუცია და 2003 წლის საპარლამენტო არჩევნების შედეგების ნაწილობრივი გაუქმება. არჩევნებში გაიმარჯვა საარჩევნო ბლოკმა „ნაციონალური მოძრაობა–დემოკრატები“, რომელიც აერთიანებდა პრეზიდენტ მიხეილ სააკაშვილის პარტია „ნაციონალურ მოძრაობას“, „გაერთიანებულ დემოკრატებს“, რესპუბლიკურ პარტიასა და ეროვნულ ძალთა გაერთიანებას. საპარლამენტო მანდატები ასევე მოიპოვა ბლოკმა „მემარჯვენე ოპოზიცია“, რომელიც მეორე ადგილზე გავიდა.

წინაპირობა

2003 წლის ნოემბრის არჩევნების შედეგებმა მოსახლეობის მასობრივი პროტესტი გამოიწვია. ნოემბრის განმავლობაში თბილისში საპროტესტო აქციები მიმდინარეობდა. 22 ნოემბერს მანიფესტანტებმა ხელი შეუშალეს ახალარჩეული პარლამენტის შეკრებას. 23 ნოემბერს გადადგა პრეზიდენტი ედუარდ შევარდნაძე, ხოლო უზენაესმა სასამართლომ გააუქმა არჩევნების შედეგები. მომავალი არჩევნების ორგანიზებამდე, რამდენიმე თვის განმავლობაში მოქმედებას განაგრძობდა 1999 წლის მოწვევის პარლამენტი.

ხელახალი არჩევნები დაინიშნა 2004 წლის 28 მარტს. არჩევნები ტარდებოდა მხოლოდ პროპორციული, რადგანაც საქართველოს უზენაესი სასამართლოს მიერ გაუქმებული იყო 2003 წლის ნოემბრის არჩევნების შედეგები მხოლოდ პროპორციული სისტემით, ხოლო მაჟორიტარული არჩევნების შედეგები სასამართლომ ძალაში დატოვა.

 შედეგები 
პარტიები და ალიანსებიხმა%ადგილინაციონალური მოძრაობა–დემოკრატები
ნაციონალური მოძრაობა
გაერთიანებული დემოკრატები
რესპუბლიკური პარტია
ეროვნულ ძალთა გაერთიანება992 27566.2135მემარჯვენე ოპოზიცია
ახალი მემარჯვენეები
მრეწველობა გადაარჩენს საქართველოს113 3137.615დემოკრატიული აღორძინების კავშირი 6.0-საქართველოს ლეიბორისტული პარტია 5.8-თავისუფლება 4.2-ეროვნულ-დემოკრატიული ალიანსი
ეროვნულ-დემოკრატიული პარტია
ქართველ ტრადიციონალისტთა კავშირი 2.5-ჯუმბერ პატიაშვილი – ერთობა
ერთობა
საქართველოს ინტელექტუალთა ლიგა 2.4-სულ1,464,683 150

რესურსები ინტერნეტში

ეუთოს ადამინის უფლებებისა და დემოკრატიული ინსტიტუტების  ოფისის ანგარიში არჩევნების შესახებ
არჩევნების შედეგების რუკა ჟურნალი „ტაბულა"

2004
კატეგორია:2004 წლის არჩევნები